Tisztelt Képviselő-testület!

A képviselő-testület 2013. nyarán fogadta el a 10/2014. önkormányzati rendeletét a közterületek használatáról.

Ebben az alkalmi és mozgóárusok, idényjellegű árusítások esetén 50 Ft/m2, de minimum 2000 Ft / alkalom összegű közterület használati díjat állapított meg.

A községben kenyeret, alapvető élelmiszert, állatok részére tápot, takarmányt, gázpalackot árusító mozgóárusok is járnak, ahol a fenti összeg esetén jelentős lenne a befizetendő díj, melynek következménye, hogy elmaradnának ezen kereskedők.

A fentiek fontos lakossági igényt elégítenek ki, tápot, takarmányt, gázpalackot a községben nem lehet kapni, egy élelmiszerbolt működik, ahol kenyér- és pékárut csak a kora reggeli órákban lehet kapni.

Ezen kívül a mozgóárusok az idősebb korosztály számára is fontosak, hisz nem kell a boltba menni „házhoz megy” az árú.

Fentiek alapján javasolom, hogy a mozgó és alkalmi árusoktól, idényjellegű kereskedőktől a közterület használat során ne állapítsanak meg közterületfoglalási díjat.

Az előterjesztés melléklete a módosító rendelet, kérem véleményüket, hozzászólásukat.

Pápakovácsi 2014. február 6.

Burghardt Ferenc

polgármester